الامبراطوريه المصريه فى عهد تحتمس التالت

الامبراطوريه المصريه و صلت لاقصى اتساعها و قوتها فى عهد فرعون مصر تحوتمس التالت. بعد انتصار مصر فى معركة مجيدو و قدر تحوتمس يستولى على قادش والفرات و على مدن تانيه فى منطقه وادى البقاع و استولى على الموانئ الفينيقيه على البحر المتوسط و حولها لقواعد مصريه خاصه بالامدادات.فى السنه التالته و التلاتين من حكم تحوتمس التالت جت الفرصه لمصر لضرب مملكه ميتانى المعاديه باستمدح حلفائها السوريين, اعد الملك المخضرم فى امور الجيش و الحروب خطه الهجوم بدقه و نقل مراكب و كبارى بريه عبر سوريا على عربات بتجرها التيران عشان يستخدمها فى نقل الجيش لنهر الفرات, بعدما عبر الجيش المصرى نهر الفرات لضفته الشرقيه خلصت المعركه بهروب ملك ميتانى بسبب ضربات المصريين و اسر تلاتين من نسائه و اعداد ضخمه من عساكر جيشه, استقر تحوتمس على ضفة الفرات الشرقيه عشان نصب ذكرى انتصاره الكبير على اعداء مصر جنب النصب اللى وضعه جده تحوتمس الاول و خضعت مملكة الميتانى الموجوده شمال بلاد ما بين النهرين للامبراطوريه المصريه.

رجع الملك تحوتمس التالت مصر فى احتفال كبير بالنصر و وهب الاسرى و الغنايم لمعبد امون ( معبد الدوله ).
تصغير|300بك|تحوتمس التالت قاهر اعادى مصر
تحوتمس التالت شن سبعتاشر حمله عسكريه و فى آخر حمله عزز سلطه مصر فى الاراضى و المناطق اللى سيطر عليها و اسس الامبراطوريه المصريه فعين نواب محليين لمصر فى آسيا و استحدث نظام دفع الجزيه السنويه لمصر و قوانين طاعة نواب مصر و اتبنى قلاع و حاميات مصريه بامتداد ساحل البحر المتوسط فى مناطق فلسطين و سوريا و مناطق المرتفات, نقل ابناء النواب المحليين لمصر بهدف طلب العلم عشان يكون ليهم نفع فى تعيينهم نواب لمصر فى مناطق امبراطوريتها فى آسيا و بطبيعة الحال غلبت على طابعهم الحضاره و الثقافه المصريه فبقو مصريين.

فى الجنوب وسع تحوتمس التالت حدود مصر و سيطرتها لحد وصل لمنابع النيل و بنى تحوتمس معبد للآلهه امون جنب جبل بركل ( على بعد حوالى 400 كم شمال الخرطوم الحاليه ) و دخلت القبائل المتمرده تحت سيطرة مصر و استغلهم فى الشغل فى مناجم الدهب اللى لسا مصدر من مصادر ثروة مصر فى نظام التعاملات التجاريه الاجنبيه مع غرب اسيا.

 شوف كمان 
 المملكه الحديثه
 مصر القديمه

350px|center

تصنيف:امبراطوريات
تصنيف:تاريخ مصر